Într-o lume în care respectul pentru lege a devenit inexistent și permisele o cale către libertate pentru teribiliștii pe patru roți, o afacere complet ,,legală" pare să fie tot mai des întâlnită în rândul cetățenilor: permis de conducere la comandă.
Mai nou, poți obține permisul fără să mai stai la coadă sau să te chinui cu orele de șofat.
Dacă înainte ,,antreprenorii" se fereau pentru a nu fi prinși, aceștia au ținut pasul cu tehnologia și își fac publicitate pe internet, prin servicii de ,,livrare rapidă" a documentelor. De ce să îți mai pierzi timpul când poți obține de la permise de conducere până la vize pentru destinații exotice, care mai de care atractive în ofertă, la doar un click distanță?
,,Pentru livrarea tuturor documentelor dumneavoastră administrative sau efectuarea unei programari pentru a vă solicita următoarele documente:
-permis de conducere
-permis de rezidenta
-Carte de identitate
Vă rugăm să ne contactați în privat pentru mai multe detalii.Mulţumesc anticipat.", potrivit unei postări pe rețelele de socializare.
Nu vă faceți griji pentru autenticitatea documentelor, cei care se ocupă de asemenea ilegalități vă promit că actele sunt autentice, de încredere și sigur din punct de vedere legal. Nu orice cetățean și-ar permite acest lux și să facă parte dintr-o comunitate ,,exclusivistă" a șoferilor.
,,Pentru toate problemele legate de permisul de conducere, diferitele acte, Visa, cartea de identitate, pașaportul și tot ce se află în categoria de urgență, vă rugăm să ne contactați.
Este autentic, de încredere, sigur și disponibil din punct de vedere legal și accesibil.
Vă stăm la dispoziție oricând și oriunde doriți.
Contactați-ne în privat pentru mai multe detalii." arată o altă postare.
În plus, poți verifica singur înainte de livrare, chiar daca nu ești sigur că ștampila de la Poliție arată puțin ciudat sau că poți avea toate categoriile într-un timp relativ scurt, de doar câteva zile.
"Obțineți permisul de conducere online în câteva zile și în mod fiabil, permisul este înregistrat și mergeți să verificați singur înregistrarea înainte de livrare. Interesat scrie-me in privat", conform altei postări.
Fabricarea de permise ilegale, precum şi alte documente, prezintă o ameninţate pe cât se poate de serioasă la adresa propriei siguranţe, reprezintând practici ilegale și nu este recomandata practicarea unor astfel de acțiuni.